14 procent, eller 305.000 danske biler kører på sommerdæk om vinteren. Nu foreslår socialdemokraternes trafikordfører Rasmus Prehn, at det skal være ulovligt at køre med sommerdæk, når der er frost og sne. - Der er stadig den lille sidste gruppe, der skal have et vink med en vognstang om at huske vinterdæk eller helårsdæk, ellers så skal de lade bilen holde derhjemme, siger Rasmus Prehn til TV2/Nord. I vores nabolande er der allerede indført regler på området. Blandt andet i Norge skal bilen have dæk på, der svarer til vejr- og vejforhold. - Det giver altså nogle uhensigtsmæssigheder i trafikken. Det kan være til gene og til fare for andre, men det kan også betyde, at man simpelthen bliver forsinket, og det er derfor at vi foreslår fra socialdemokratisk side, at vi indfører nogle af de samme regler, som man allerede har i Norge, i Sverige og i Tyskland, forklarer Rasmus Prehn.

Opsummering:
Det skal være slut med at køre på sommerdæk om vinteren.